LIETUVOS RESPUBLIKOS SEIMAS

N U T A R I M A S

DĖL PANEVĖŽIO RAJONO VELŽIO APYLINKĖS TARYBOS PALEIDIMO

1993 m. kovo 25 d. Nr. I-109

Vilnius

Vadovaudamasis Lietuvos Respublikos vietos savivaldos pagrindų įstatymo 28 straipsniu, Lietuvos Respublikos įstatymu „Dėl administracinių teritorinių vienetų tiesioginio valdymo“ ir remdamasis Lietuvos Respublikos Seimo komisijos išvadoms dėl Panevėžio rajono Velžio apylinkės tarybos paleidimo parengti pateiktomis išvadomis, Lietuvos Respublikos Seimas nutaria:

1. Paleisti Panevėžio rajono Velžio apylinkės tarybą.

2. Pagal Lietuvos Respublikos įstatymo „Dėl administracinių teritorinių vienetų tiesioginio valdymo“ 2 straipsnį atleisti iš pareigų Panevėžio rajono Velžio apylinkės viršaitį Valentiną GENOTĮ, viršaičio pavaduotojus Vandą PETRULIENĘ ir Antaną BODZINSKĄ.

3. Sustabdyti Panevėžio rajono Velžio apylinkės teritorijoje Vietos savivaldos pagrindų įstatymo galiojimą ir įvesti tiesioginį valdymą vieneriems metams.

4. Įpareigoti Lietuvos Respublikos Vyriausybę nedelsiant skirti šiai teritorijai savo įgaliotinį tiesioginio valdymo funkcijoms įgyvendinti.

LIETUVOS RESPUBLIKOS

SEIMO PIRMININKAS	ČESLOVAS JURŠĖNAS

______________